CELEX: 62021TN0806
Language: mt
Date: 2021-12-27 00:00:00
Title: Kawża T-806/21: Rikors ippreżentat fis-27 ta’ Diċembru 2021 – NT vs EMA

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/66
            
         
      Rikors ippreżentat fis-27 ta’ Diċembru 2021 – NT vs EMA
      (Kawża T-806/21)
      (2022/C 73/83)
      Lingwa tal-kawża: il-Franċiż
      
         Partijiet
      
      
         Rikorrent: NT (rappreżentant: N. de Montigny, avukat)
      
         Konvenut: L-Aġenzija Ewropea għall-Mediċini
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-15 ta’ Marzu 2021;
               
            
                  —
               
               
                  sa fejn neċessarju, tannulla d-deċiżjoni tat-30 ta’ Settembru 2021;
               
            
                  —
               
               
                  tikkundanna lill-konvenuta għall-ħlas ta’ kumpens ta’ EUR 2 500,00 għad-dannu morali mġarrab mir-rikorrent;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq l-insuffiċjenza ta’ motivazzjoni tad-deċiżjoni fid-dritt. Ir-rikorrenti issostni, f’dan ir-rigward, l-assenza ta’ eżami konkret u ddettaljat tas-sitwazzjoni u kontradizzjonijiet fl-elementi tal-konklużjonijiet trażmessi. Hija tinvoka, barra minn hekk, ksur tal-kunċett ta’ “marda kkaġunata mix-xogħol” u żball manifest ta’ evalwazzjoni.
               
            
                  2.
               
               
                  It-tieni motiv ibbażat fuq l-assenza ta’ informazzjoni jew informazzjoni żbaljata mogħtija mill-konsulent mediku tal-aġenzija lit-tabib indikat mir-rikorrenti u lit-tabib terz fir-rigward tal-klassifikazzjoni ta’ marda kkaġunata mix-xogħol fis-sens tar-Regolamenti tal-Persunal.
               
            
                  3.
               
               
                  It-tielet motiv ibbażat fuq irregolarità proċedurali u fuq in-natura prematura tal-konklużjonijiet tal-Kumitat tal-Invalidità sa fejn huma għandhom jieħdu inkunsiderazzjoni s-sitwazzjoni ta’ stress maħluqa mix-xogħol u sa fejn il-fatti li fuqhom din hija bbażata huma attwalment suġġetti għal investigazzjoni amministrattiva.
               
            
                  4.
               
               
                  Ir-raba’ motiv ibbażat fuq il-ksur tad-dritt tar-rikorrenti għal smigħ mill-awtorità li għandha s-setgħa tikkonkludi kuntratti qabel l-adozzjoni tad-deċiżjoni u tad-dmir ta’ premura, ta’ assistenza u ta’ amministrazzjoni tajba.
               
            
                  5.
               
               
                  Il-ħames motiv ibbażat fuq nuqqas amministrattiv imwettaq mill-amministrazzjoni fl-ipproċessar tat-talba tar-rikorrenti li kkawża dannu fil-konfront tagħha evalwat ex aequo et bono għal EUR 2 500,00.